แบงก์โน้ตส์
ที่ประชุมคณะกรรมการนโยบายการเงิน (กนง.) วันก่อนเซอร์ไพรส์ตลาด ด้วยมติ 5 ต่อ 2 เสียง ให้คงดอกเบี้ยไว้ที่ 3% ไม่เอกฉันท์
30 ก.ค. 2555

ดอร์แมน
ที่ประชุมคณะกรรมการนโยบายการเงิน (กนง.) วันก่อนเซอร์ไพรส์ตลาด ด้วยมติ 5 ต่อ 2 เสียง ให้คงดอกเบี้ยไว้ที่ 3% ไม่เอกฉันท์ แถมงานแถลงข่าววันนั้น ไพบูลย์ กิตติศรีกังวาน เลขานุการ กนง. ยังใช้เวลาแจกแจงเหตุผลสั้น กระชับ พร้อมส่งสัญญาณการดำเนินนโยบายดอกเบี้ยต่อจากนี้ไปชัดเจนมั่กๆ ขอบอก 




 
เมื่อชี้แจงแถลงไขเสร็จ “เลขาฯ ไพบูลย์” ก็เปิดโอกาสให้นักข่าวซักถามพอหอมปากหอมคอ แต่ทุกคำถามตอบได้เป๊ะ ยกเว้นคำถามเดียว คือ 2 เสียงที่โหวตลดดอกเบี้ย 0.25% คือไผ บอกบ่ด้ายเจ๊า!
และทันทีที่แถลงเสร็จ นักข่าวทุกคน ทุกสำนัก ก็ตั้งหน้าตั้งตาจะกรูกันออกนอกห้องเพื่อไปส่งข่าวเด็ดๆ 5 ต่อ 2 เห็นต่างกำหนดดอกเบี้ยนโยบาย ต่างจากการแถลงทุกครั้งที่ปกติมักใช้เวลานาน เพราะนักข่าวต้องซักถามจนเคลียร์ก่อนปล่อยแหล่งข่าวออกนอกห้อง ไม่งั้นก็วิ่งตามกันยกโขยงเพื่อไปถามต่อ 
เมื่อเห็นดังนั้น “เลขาฯ ไพบูลย์” ก็แปลงร่างจากแหล่งข่าวเนื้อหอม ที่นักข่าวเดินล้อมหน้าล้อมหลังทุกครั้ง เปลี่ยนเป็นดอร์แมนทำหน้าที่เปิดประตูให้นักข่าวแทน “เชิญค้าบบบบ!!” อาจแอบโล่งใจ วันนี้ไม่โดนนกน้อยรุม m